
Smije li se zamijeniti životinja za meso?


* 
* 
* 
* 
* 
* 
* 

 
Je li dozvoljeno mijenjanje životinje za meso?

Semura b. Džundub, radijallahu anhu, govorio je: “Vjerovjesnik, sallallahu alejhi ve sellem, zabranio je mijenjanje ovce za meso.”229


Seid b. el-Musejjib prenosi da je Resulullah, sallallahu alejhi ve sellem, zabranio mijenjanje životinje za meso.230


U tome je smislu preneseno spojeno predanje od Ibn Omera, radijallahu anhu, ali u njegovom lancu prenosilaca postoji slabost. Isto tako, preneseno je predanje od El-Kasima b. Ebu Bezze, a ono je mursel.


**Propisi u vezi s poglavljem** 


**Prvo**, u vezi s navedenim hadisima, Eš-Ševkani napominje: ”Vidi se da, ako uzmemo u obzir mnoštvo puteva, ova predanja mogu poslužiti kao dokaz da nije dopušteno mijenjanje životinje za meso.”231


**Drugo**, ” … a nekolicina učenjaka ipak smatra da je mijenjanje životinje za meso dopušteno; tome je mišljenju težio El-Muzeni, ako ***[hadis](https://pitajucene.com/search/Hadis/questions/ "Pretraži pitanja o hadisima")*** koji o tom govori nije autentičan. O ovom pitanju postoji i drugo mišljenje, a njega zastupaju učenjaci do čijeg se mišljenja drži. Oni tako smatraju, jer životinje ne spadaju u ***[imetak](https://pitajucene.com/search/imetak/questions/ "Pretraži pitanja o imetku")*** koji podilazi pod kamatu, tim prije jer je dopušteno zamijeniti jednu životinju za dvije, i otuda je mijenjanje životinje za meso trgovina imetkom koji podržava kamatu, ali u toj trgovini nema kamate. Prema analogiji, to je dopušteno; ako je onaj hadis autentičan, onda ćemo postupati prema njemu, a zapostaviti analogiju”, ističe El-Begavi. 232


Ja kažem da se ovo El-Begavijevo mišljenje može pobiti na sljedeći način: prvo, njegove riječi: ” … tim prije jer je dopušteno zamijeniti jednu životinju za dvije” moraju se ograničiti na to da je takva trgovina dopuštena pod uvjetom da se plaća u gotovini, odnosno kada je riječ o odgodi plaćanja, učenjaci su se razišli u mišljenju, a ispravno je da je to zabranjeno (o tome smo već govorili); i, drugo, hadis je autentičan, na osnovu mnoštva predanja koji ga pojačavaju, i obaveza je postupati prema njemu.


\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


 


